ศบค.เตรียมพิจารณามาตรการผ่อนคลายช่วงเทศกาลสงกรานต์ ร่วมกับกระทรวงการท่องเที่ยวและกีฬา และกระทรวงวัฒนธรรม พรุ่งนี้ ขณะที่วันนี้ [3 มี.ค.64] พบผู้ติดเชื้อเพิ่มขึ้น 39 ราย
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 39 ราย ผู้ป่วยยืนยันสะสม 26,540 ราย หายป่วยแล้ว 25,946 ราย รักษาตัวอยู่ที่โรงพยาบาล 509 ราย ผู้เสียชีวิตสะสมรวม 85 คน ผู้ป่วยยืนยันสะสมรอกใหม่ ตั้งแต่วันที่ 15 ธันวาคม 2563 - 10 มีนาคม 2564 จำนวน 22,303 ราย โดยผู้ติดเชื้อที่เพิ่มขึ้น 39 ราย เป็นผู้ที่ติดเชื้อในประเทศ 34 ราย เป็นผู้ป่วยรายใหม่จากระบบเฝ้าระวังและบริการ 21 ราย ,จากการค้นหาเชิงรุกในชุมชน 13 ราย เป็นผู้ที่เดินทางจากต่างประเทศ 5 ราย เดินทางจากเนปาล 1 ราย สวีเดน 2 ราย, สหรัฐอาหรับเอมิเรตส์ 1 ราย, ฝรั่งเศส 1 ราย        ส่วนที่จังหวัดสมุทรสาคร มีผู้ติดเชื้อรายใหม่วันนี้ 19 ราย เป็นผู้ติดเชื้อในระบบบริการ 11 ราย จากการทดลองเชิงรุก 8 ราย แต่จังหวัดสมุทรสาคร ก็ยังคงมาตรการคัดกรองเชิงรุกอย่างต่อเนื่อง แม้พื้นที่จะถูกปรับเป็นสีเขียวแล้ว ก็ยังคงมาตรการเข้มงวด มีผู้ป่วยที่รักษาหายแล้วกว่า 16,000 คน //ส่วนมาตรการ bubble &amp; Sealed ให้คนในพื้นที่ 50,000 ราย สามารถใช้ชีวิตได้ โดยพบผู้ติดเชื้อใน bumble &amp;Sealed ร้อยละ 10 ส่วนการกระจายวัคซีนของจังหวัดสมุทรสาครที่ได้รับ 70,000 โดส ขณะนี้ดำเนินการฉีดวัคซีนให้กลุ่มเป้าหมายเรียบร้อยครอบคลุมแล้ว และยังไม่พบมีใครแพ้วัคซีนอย่างรุนแรง /ส่วนกรุงเทพฯ มีผู้ติดเชื้อในระบบบริการเพิ่มขึ้น 1 ราย ภาพรวมผู้ติดเชื้อทั่วประเทศ มีแนวโน้มที่ดีขึ้น มีผู้ติดเชื้อ 10 จังหวัด        สำหรับสถานการณ์ผู้ติดเชื้อทั่วโลก 118 ล้านราย มีผู้เสียชีวิตทั่วโลก 2.62 ล้านคน ประเทศที่มีผู้ติดเชื้อมากที่สุด ได้แก่ สหรัฐอเมริกา 29.8 ล้านราย, ตามด้วยอินเดีย 11.2 ล้านราย, บราซิล 11 ล้านราย, รัสเซีย 4.34 ล้านราย ราชอาณาจักร 4.2 ล้านราย ขณะที่ประเทศไทยอยู่ในลำดับที่ 116        พญ.อภิสมัย กล่าวว่า วันพรุ่งนี้ ศบค. ชุดเล็ก จะมีการหารือกับ กระทรวงท่องเที่ยวและกีฬา และ กระทรวงวัฒนธรรม เพื่อหารือถึงมาตรการในช่วงเทศกาลสงกรานต์ โดยหลักเกณฑ์ที่จะพิจารณาผ่อนคลาย ประกอบด้วย 3 ส่วน คือ ภาครัฐมีความพร้อมหรือไม่, ผู้ประกอบการห้างร้าน ผู้จัดกิจกรรมกีฬา ห้างร้าน ร้านอาหารต่างๆ ซึ่งได้รับความร่วมมือเป็นอย่างดี และความร่วมมือของประชาชน ซึ่งหากทุกฝ่ายร่วมมือกัน